Kermėžys
Kermėžys arba Kermežys – ežeras Utenos rajone, 9 km į pietvakarius nuo Utenos, netoli Leliūnų, į pietus nuo plento  A6  Kaunas–Zarasai–Daugpilis . Ežeras ovalo formos, krantai žemi, vietomis apaugę mišku. Ilgis iš šiaurės vakarų į pietryčius 0,59 km, plotis 0,38 km. Altitudė 165,3 m. Pietrytinėje pakrantėje auga miškas, kitose pakrantėse plyti pievos, krūmynai. Per Kermėžį iš šiaurės į pietus prateka V-4 upelis (Versmyno intakas). Šalia ežero įsikūrę Pakermėžio ir Ažugirių kaimai. Ežerėvardis kildinamas nuo žodžio kermėti („gausiai augti, apsitraukti, aplipti“).